Maria Angela Holguín Cuéllar
Maria Angela Holguín Cuéllar Res apud Vicidata repertae: Nativitas: 13 Novembris 1963; Bogota Patria: Columbia Maria Angela Holguín Cuéllar (Bogotae nata die 13 Novembris 1963) est legata et politica Columbiae. Bogotae et breve temporis spatium Lutetiae educata, Maria Angela Holguín alumna est universitatis Andinae in urbe natali, ubi scientiae politicae studuit, atque instituti Studiorum Diplomaticorum et Strategicorum Parisiensis. Legata postea operam dedit apud ministerium rerum externarum Columbianum, ubi ministra vicaria ab anno 1994 usque in 1998 fuit, praeside Ernesto Samper; quo officio apud congressum Motus civitatum neutralium Carthagine Indiarum anno 1995 hospes participavit. Legata pro patria iuxta Venetiolam ab anno 2002, iuxta Nationes Unitas annis 2004 et 2005, deinde apud corporationem evolutionis Andinam(es) et argentariam evolutionis Latinoamericanam(en) meruit. Suadente Ioanne Manuele Santos praeside nuper electo, cui iam in itinere ad Britanniam et Germaniam adfuerat, ministra rerum externarum die 7 Augusti 2010 creata est.